##### ZMLUVA O SPOLUPRÁCI

Uzatvorená podľa ustanovení § 269 ods. 2 zák.č.513/1991 Zb., Obchodného zákonníka v platnom znení

**ZMLUVNÉ STRANY**

**Poskytovateľ** : **AQUA KUBÍN, s.r.o.**

sídlo : Športovcov 1182/5, 026 01 Dolný Kubín

IČO : 36 719 170

DIČ : 2022305824

IČ DPH : SK2022305824

zapísaný : v obchodnom registri Okresného súdu

 Žilina , odd. Sro , vl.č. 18453/L

zastúpený : Ing. Stanislav Vilček, konateľ

bankové spojenie : VÚB, a.s.

IBAN: : SK92 0200 0000 0024 1708 0957

 (ďalej len „**poskytovateľ**“)

**Odberateľ**  : **KUBÍNSKE BEDMINTONOVÉ ŠELMY DOLNÝ KUBÍN**

sídlo : A. Halašu 667/15, 026 01 Dolný Kubín

IČO : 42218641

DIČ : 2023384803

Registrácia : Združenie je zapísané na Ministerstve vnútra

 číslo spisu VVS/1-900/90-38510

v zastúpení : Ing. Dana Fülöpová

bankové spojenie : ČSOB Dolný Kubín

IBAN : SK25 7500 0000 0040 1926 0556

 (ďalej len „**ŠK Dolný Kubín“**)

***I.***

***PREDMET ZMLUVY***

1. Zmluvné strany sa dohodli, že na základe tejto zmluvy poskytovateľ prenecháva/

poskytuje (počas otváracích hodín) za odplatu ŠK Dolný Kubín (členom ŠK Dolný Kubín) plavecký bazén, max. 1 dráhu a vstup do areálu Vodného sveta, počas prevádzky pre verejnosť v dohodnutej dobe podľa článku III. Tejto zmluvy v Aquaparku AquaRelax v Dolnom Kubíne na Bysterci, aby ju dočasne užíval pre svojich členov spôsobom a za podmienok dohodnutých v tejto zmluve.

1. Poskytovateľ sa zaväzuje, že prenecháva /poskytne bazén a vstup do Vodného sveta ŠK Dolný Kubín za podmienok uvedených v článkoch II., III.,IV. A V. tejto zmluvy.

***II.***

***VSTUPNÉ***

1. ŠK Dolný Kubín sa zaväzuje za vstup do bazénov zaplatiť poskytovateľovi vstupné 1,25 € s DPH za každého člena na 1,5 hodiny denne pri každom vstupe do plaveckého bazéna a 3,00 € s DPH za každého člena na 2 hodiny denne pri každom vstupe do Vodného sveta. Vstupné bude platené Poskytovateľovi v hotovosti pred každým vstupom za každého člena ŠK Dolný Kubín v danom dni.

***III.***

***TRVANIE ZMLUVY***

1. Táto zmluva je dohodnutá na dobu určitú a to odo dňa účinnosti zmluvy do 30.11.2017.

***IV.***

***PRÁVA A POVINNOSTI ZMLUVNÝCH STRÁN***

1. Rozsah jedného vstupu pre člena ŠK Dolný Kubín je 1,5 hodiny v Plaveckom bazéne a 2 hodiny vo Vodnom svete.
2. Poskytovateľ sa zaväzuje, že zabezpečí dodržiavanie všetkých hygienických predpisov týkajúcich sa bazénu a súvisiacich priestorov (šatňa, sprchy ...) v zmysle prevádzkového poriadku Aquaparku AquaRelax, Dolný Kubín. ŠK Dolný Kubín však zodpovedá, že pokiaľ sa vstup podľa tejto zmluvy bude týkať detí do 12 rokov, tieto budú vždy v doprovode zodpovednej dospelej osoby, ktorá bude dohliadať na deti a ktorá taktiež zodpovedá za dodržiavanie bezpečnostných a zdravotných predpisov a iných zásad v zmysle prevádzkového poriadku Aquaparku AquaRelax, Dolný Kubín pri návšteve a pobyte detí v bazénoch a celom areály Aquaparku AquaRelax, Dolný Kubín.
3. Poskytovateľ sa zaväzujú, že teplota vody bude minimálne 26°C.
4. Pri vypúšťaní a čistení bazénov, príp. pri iných technických prekážkach ktoré by bránili vstupu v bazénoch v konkrétnom týždni, poskytovateľ je povinný o tom upovedomiť ŠK Dolný Kubín spravidla 1 týždeň dopredu pred zneprístupnením bazénov, pri plánovaných veľkých investičných, príp. rekonštrukčných úpravách aspoň 2 týždne dopredu.

***V.***

***ZÁVEREČNÉ USTANOVENIA***

1. Akékoľvek zmeny alebo doplnky tejto zmluvy sú platné výlučne v písomnej forme vo forme dodatku k tejto zmluve podpísaného obidvoma zmluvnými stranami a musia byť povinne zverejnené na webovom sídle poskytovateľa , pričom účinnosť nadobudnú deň nasledujúcom po dni ich zverejnenia.
2. Zmluvu môže vypovedať poskytovateľ a ŠK Dolný Kubín len písomne (aj bez uvedenia dôvodu) a výpovedná lehota je 1 mesiac a začne plynúť v prvý deň mesiaca nasledujúceho po doručení výpovede druhej zmluvnej strane.
3. Táto zmluva je vyhotovená v 2 exemplároch, z ktorých jeden obdrží poskytovateľ a jeden ŠK Dolný Kubín.
4. Zmluvné strany sa dohodli, že v prípade odstúpenia od zmluvy, výpovede zmluvy bude akákoľvek písomná korešpondencia zasielaná doporučene. Ak písomnosť nemožno druhej strane doručiť, uloží sa písomnosť na pošte a považuje sa za doručenú uplynutím úložnej doby na pošte, i keď sa o tom druhá strana nedozvedela.
5. Táto zmluva nadobúda platnosť dňom jej podpísania oprávnenými zástupcami obidvoch účastníkov tejto zmluvy a účinnosť dňom nasledujúcom po dni zverejnenia zmluvy na webovom sídle poskytovateľa.
6. Ak by niektoré ustanovenia zmluvy mali byť neplatnými už v čase jej uzavretia, alebo ak sa stanú neplatnými neskôr po uzavretí zmluvy, nie je tým dotknutá platnosť ostatných ustanovení zmluvy. Namiesto neplatných ustanovení zmluvy sa použijú ustanovenia Obchodného zákonníka a ostatných platných právnych predpisov Slovenskej republiky, ktoré sú obsahom a účelom najbližšie obsahu a účelu zmluvy.
7. Zmluvné strany vyhlasujú, že si zmluvu prečítali, všetky jej ustanovenia sú im jasné a zrozumiteľné, pričom dostatočným spôsobom vyjadrujú vážnu a slobodnú vôľu oboch zmluvných strán zbavenú akýchkoľvek omylov, na dôkaz čoho pripájajú svoje podpisy.

V Dolnom Kubíne, dňa ........................

Za poskytovateľa: Za ŠK Dolný Kubín

..................................... ..................................

Ing. Stanislav Vilček Ing. Dana Fülöpová

 Konateľ Predseda